Akvaariumi filter on üks tähtsamaid asju, sest see on koduks paljudele bakteritele, kes töötlevad ümber jääkaineid. Lisaks sellele püüab see kinni vees hõljuvad ja silmale nähtavad osakesed. Millal ikkagi võib või peab filtrit puhastama?
#000001
Akvaariumi filtrit võiks puhastada nii vähe kui võimalik ja nii palju kui vajalik. Filtris elab suur hulk häid baktereid, kes töötlevaid jääkaineid ümber. Et nende tööd võimalikult vähe häirida, peaks filtrit puhastama ainult siis, kui filtrist tuleva veevoolu tugevus on märgatavalt langenud. Kui veevoolu tugevuse järgi pead filtrit puhastama iga nädal või lausa mitu korda nädalas, on see märk sellest, et antud seade on sinu akvaariumile nõrk või lihtsalt vanaks jäänud ning võimsust kaotanud. Ilmselgelt ei ole 4 või lausa 10 aastat vana filter enam sama võimas kui uus. Tavaliselt lükatakse uue filtri ostu seni edasi, kuni vana läheb lihtsalt katki ja ei tööta enam.
#000002
Filtri läbitöötamise võime võiks olla umbes 10x tunnis. See tähendab, et vesi võiks tunnis filtrist läbi käia 10 korda. Näiteks kui sul on 60-liitrine akvaarium, siis lihtne arvutus näitab 60 liitrit *10 korda tunnis = 600 liitrit tunnis ehk filtrikarbi peal võiks olla number 600l/h või number mis jääb selle lähedale. Läbitöötamise võime on tootja poolt mõõdetud tühja filtriga ehk filtrisisu ei ole filtris. Nii kui panna svamm või vatt filtrisse, siis lisab see takistust ning läbitöötamise võime ei ole enam nii suur. Sellepärast ongi soovitatav kaladega akvaariumis filtri läbitöötamise võime 10x tunnis. Kui sul on ainult taimed, siis ehk tõesti võib jälgida filtrikarbil olevat soovituslikku akvaariumi suurust, aga nii kui paned sinna mõne elusolendi elama, jääb filter nõrgaks ning peaksid uue ostma. Akvaariumi ei ole võimalik ülefiltreerida, aga on võimalik alafiltreerida, mis on palju hullem.
#000003
Alafiltreerimine pluss ülerahvastatus võrduvad probleemid akvaariumis.
#000004
Filter võib vajada ka puhastust, kui vesi on muutunud hägusemaks. Vees hõljuvad peened osakesed, taimekõdu, juurikast tekkinud puru jne. Siinkohal on mõeldud, et hägu on püsiv ja ei ole tekkinud sellest, et näiteks põhjakoristaja otsustas akvaariumis ringi tuuseldada (kaka ja muud jäägid lendavad kui ta akvaariumis ringi ujub) või kalad kujundavad taimi ümber. Ka peale söötmist võib vesi muutuda ajutiselt hägusemaks, kuid see peaks taastuma. Kui nii ei ole, siis kas olete kalu üle toitnud või tõesti vajab filter puhastamist.
#000005
Filtrit ei soovita puhastada samal päeval veevahetusega. Põhjus selleks on väga lihtne. Juhul kui veevahetuse ja hoolduse käigus saab heade bakterite koloonia kahjustada, siis ei pruugi akvaarium sellega kohe toime tulla ning võib tekkida lausa restardi oht. Kui aga teed need erinevatel päevadel ja millegi pärast peaks saama koloonia kahjustatud, siis on suurem tõenäosus, et akvaarium saab sellega ise hakkama ning ei teki probleeme ning restardi ohtu.
#000006
Kui filtri korpuse peal on vetikat, siis puhasta see nuustiku pehme poolega ära. Pööra tähelepanu ka filtri sees olevale imprellerile ja muudele osadele, sest sinna pessa ja vahele koguneb mustus, mis takistab vee liikumist. Pane filter kokku tagasi ning akvaariumisse. Akvaariumist võetud vesi asenda uue puhta veega (soovitatavalt seisnud veega).
#000008
Kui on kahtlus või kardad, et puhastamise käigus sai bakterikoloonia kahjustada, siis võib lisada filtrisse bakterikultuure, mis aitab tasakaalu taastada. Easy Life EasyStart, Sera (Bio) Nitrivec, Seachem Stability, Dennerle Bacto Elixier, Tetra Bactozym – need on järeleproovitud ja töötavad ilusti, kui koloonia on saanud pisut kahjustada. Kui akvaariumis on ikkagi tekkinud täielik restart ehk tuleb täiesti otsast alustada, siis soovitan teha valiku kolme esimese seast. Muidugi turul on ka teisi tooteid, aga kõiki ei ole ma ise isiklikult kasutanud ning pole ka head tagasisidet lugenud. Lõppude lõpuks on see igaühe enda otsustada, millist toodet julgeb usaldada.
#000010
Miks ei tohiks akvaariumit ja kalu kinkida?
#000011
Miks ei tohi elus kala kätte võtta?
#000012
Kas oled märganud, et just ühes kohas akvaariumis on taimed kahjustunud?
Miks ei tohi elus kala kätte võtta?
Miks ei tohiks akvaariumit ja kalu kinkida?
Kas oled märganud, et just ühes kohas akvaariumis on taimed kahjustunud?
Miks ei tohi elus kala kätte võtta?
Miks ei tohiks akvaariumit ja kalu kinkida?
Värsked kommentaaridAkvaristika, Kas oled märganud, et just ühes kohas akvaariumis on taimed kahjustunud?Airi Mäeots, Kas oled märganud, et just ühes kohas akvaariumis on taimed kahjustunud?Katrin, Puulehed akvaariumisAkvaristika, Kuidas betta tervena hoida?Lysete Rüütli, Kuidas betta tervena hoida?Arhiiv
#000013
Kas oled märganud, et just ühes kohas akvaariumis on taimed kahjustunud?
Miks ei tohi elus kala kätte võtta?
Miks ei tohiks akvaariumit ja kalu kinkida?
#000014
Akvaristika, Kas oled märganud, et just ühes kohas akvaariumis on taimed kahjustunud?Airi Mäeots, Kas oled märganud, et just ühes kohas akvaariumis on taimed kahjustunud?Katrin, Puulehed akvaariumisAkvaristika, Kuidas betta tervena hoida?Lysete Rüütli, Kuidas betta tervena hoida?
#000015